Intelectualii de azi 

Eu, când am citit Patericul [egiptean], am 
văzut ce putere de concentrare era într-o simplă frază 
în comparaţie cu romanul Mizerabilii a lui Victor 
Hugo. Asta datorită trării pe care o aveau sfinţii. Ş 
chiar spune la canonul 87 al Sfântului Vasile cel 
Mare, la subînsemnare canonică „Orice cuvânt al 
Sfinţilor Părinţi are putere canonică', chiar dacă nu 
are canoane date, că nu toţi Părinţii au dat canoane, 
tot ce au spus ei este adevărat. 

- Cum trebuie să participe un intelectual la 
viaţa Bisericii şi care este slujirea lui? 

- Să participe ca şi un neintelectual, să parti- 
cipe cu smerenie la învăţătura creştină să ia parte la 
Liturghie de la început până la sfârşit, să fie spo-vedit 
şi el ca orice creştin. Nu ne interesează că este 
intelectual sau neintelectual. Nu interesează atât de 
mult să cunosc adâncurile Sfintei Treimi, dacă n-am 
în inima mea pe Sfânta Treime. Ş: poate să fie un 
neintelectual şi să aibă pe Sfânta Treime în inima lui. 

- Deci nu are o altfel de slujire? 

Există o singură cale: smerenia. Foarte fru- 
mos este să înveţe ca să cunoască să explice învă- 
ţăturile creştine, dar se cere cu orice chip smerenie şi 
supunere. 

Nu eu spun lucrul acesta. E spus de inşi cu 
mare trăre care au intuit: nu în îngrămădirea de ştiinţă 

stă valoarea unui om, ci - sunt silit să spun - în 
smerenie, fiindcă cu cât se smereşte mai mult, cu atât 
rezolvă mai multe probleme. Este mai greu ca un 
intelectual să accepte o trăire în rugăciune. Dar şi 
intelectualului i se cere o stare de prezenţă pentru că 
nu putem desfiinţa valorile şi treptele. Chiar spune 
un Sfânt Părinte că rădăcina tuturor răutăţilor este 
neştiinţa. Ş: are dreptate; dar aici este vorba despre o 
ştiinţă a mântuirii, nu o ştiinţă teoretică raţionalistă - 
că poţi chiar cu Hristos „în mână' să te osândeşti! 
Pentru că nu există iadul în cuno ştiinţă de Hristos. 

Intelectualul, în poziţia lui, să fie convins că 
Dumnezeu i-a dat lui putere să scrie aşa acolo! Ş fac 
legâura cu un cuvânt al lui Hristos, care dacă ar fi 
respectat, ar fi foarte multă stare de trezvie. El zice 
că Fcrâde Mine nu puteţi face nimici Gata! Eu sunt 
viţa, voi sunteţi mlădiţele. Cum s-ar putea face 
mlădiţele dacă nu există viţa? Hristos este cinstit şi ne 
va ajuta foarte mult, fiindcă finalitatea este ca mlădiţa 
să rodească Deci, scopul tău este şi scopul Lui - sau 
scopul Lui este şi scopul tău. Din nefericire, lucrul 
acesta este trecut cu vederea. Omul zice că el „face". 
în cerbicia lui el zice: „Am făcut, am dres..." Pe la 
anul 490, la Cartagina s-a ţinut un Sinod local. 
Printre multe puncte care au făcut obiectul 
dezbaterilor din Sinod a fost şi acesta, con-semnat în 
canonul 124: „Cine zice că fără de Mine (de Hristos) 
poate ceva - anatema să fie!" 

Vedeţi câtă atenţie dădea Biserica acestui citat. 
Pentru că dacă tu ştii că Dumnezeu te ajută tu eşti 
prezent mereu! Ş, dacă eventual vine moartea, 

Dumnezeu te va lua pe tine în ce te va găsi - te va 
ferici sau te va judeca. Aşa că intelectualul, acolo 
unde este, să fie convins că ceea ce face, face cu 
harul lui Dumnezeu, că Dumnezeu îl ajută Nu i se 
cere să facă mii de metanii. I se cere, şi lui, o stare 
de prezenţă 

Orice clipă poate să fie un timp şi orice sus- 
pinare poate să fie o rugăciune. Pentru Dumnezeu! 
Există o lume călugărească care se deosebeşte de cea 
laică deşi, în mare, căugăr înseamnă creştin bun. 
Căci Dumnezeu n-a făcut special rugăciuni pentru 
căugări. însă călugăria nu poate fi prinsă în nici un 
citat, în nici o cuprindere filosofică E dincolo de 
înţelegere, pentru că este o luptă continuă cu 
Dumnezeu. Omul este creat de Dumnezeu cu voinţă 
liberă cu raţiune şi cu afecte. Deci, dacă mergi la 
mănăstire şi-ţi tai voia, eşti în luptă cu Creatorul, care 
te-a lăsat cu voinţă liberă Ş atunci trebuie să birui cu 
orice chip, şi lui Dumnezeu îi place acest lucru. Cum 
şi Iacob s-a luptat cu Dumnezeu şi L-a biruit - în 
sensul acesta: trebuie să te pierzi ca să te găseşti! 
Trebuie cu orice preţ să te instalezi într-o 
personalitate îngerească Vorbesc despre călugări, dar 
nu e oprit nici unui mirean de a se „subţia" cât mai 
mult. 

Astfel că domnule intelectual, trebuie să fii 
prezent la Dumnezeu, să ai în cugetul tău momente 
de ţâşnire: „Doamne, iartă-mă!" Ş este foarte mare 
lucru. Eu nu cer o mie de metanii, dar întreb: de ce 
ai rămas bulgăre, te-ai culcat ca un bulgăre, fără să zici 
măcar „Doamne, Dumnezeule, ai grijă de mine"? în 

felul lui, fiecare ins este obligat să ţină o relaţie cu 
Dumnezeu, de evlavie. 

Dacă m-ar întreba cineva să-i spun într-un 
cuvânt ce este cultura, i-aş răspunde: armonie! Dacă 
m-ar întreba un altul, mai pretenţios, să-i spun, 
într-un cuvânt, Biblia ce este, i-aş răspunde: ar- 
monie! Altfel spus: eşti intelectual - fii armonios cu 
Cel ce te-a creat! 

- Ş ce ne facem cu filosofii? 

- Filosofii, deocamdată aşa din punct de ve- 
dere mai tare, pot să spun că n-au creat decât nişte 
noţiuni, dar nu au rezolvat nici o problemă 

- Au stricat foarte mult? 

- N-au stricat; să încercăm să-i iubim şi pe ei 
pentru că vorbesc foarte frumos, chiar dacă la su- 
prafaţa lucrurilor. 

- Sunt cumva utili? 

- Una este cum spune şi Kant: „Două lucruri 

îmi umplu sufletul de admiraţie: cerul înstelat de 

deasupra mea şi legea morală din om!" Asta o spune 

un mare filosof. 

Deci, prin asta înseamnă că el a depăşit o serie 
întreagă de lucruri de catedră în sfârşit, pentru lu- 
mea care doreşte să le asculte, foarte frumos spuse. 
Dar un creştin adevărat pune mâna pe stele, este 
printre stele, nu numai le admiră Deci, iată ce în- 
seamnă să trăieşti în Hristos. 

- Cum vedeţi implicarea Bisericii în societate? 

- Zic şi eu, cum zicea cineva: „Părinte, când să 
mergem la biserică?" „Când bat clopotele!" 

Mai întâi de toate trebuie să aducem la cu- 
noştinţă oamenilor învăţătura creştină, deoarece, spune 
şi Apostolul: Credinţa vine din auz. 

Dar, mă întreb: de ce nu ştie învăţăura, în 
veacul nostru de acum? N-a auzit nimeni bâaia 
clopotelor? Clopotele nu bat niciodată pentru amu- 
zament. Ci bat pentru ceva de natură sufletească, care 
ne atrage atenţia: „Cheamă vii, plânge morţii, 
împrăştie viforele!" - împrăştie dracii şi trăsnetele. 

Au trecut prin Taina respectivă şi acum vor să 
ducă o viaţă fără răspundere? Să fie atenţi la ce se 
propovăduieşte, să meargă la biserică să audă, ca nişte 
credincioşi. Oare trebuie să mâncăm din pomul oprit 
pentru că avem libertate? Nu! Avem mai de-parte 
nişte porunci care ne ţin într-o oarecare înfrânare în 
vederea armonizării. Chiar împreunarea dintre soţi se 
face cu o oarecare rânduială „Mai răruţ e mai 
drăguţ!" 

- Individualismul este, se pare, o boală a 
societăţii. Se extinde, oare, şi asupra 
credincioşilor? 

- Da, este într-adevăr un mare defect la mo- 
mentul istoric în care trăim, însă nu vreau deloc să 
cred că acestea sunt nevindecabile. 

Noi suntem atenţi cu ceea ce, de fapt, am luat 
cu noi când am plecat mai departe, la un drum mare 
care se face cu primul pas, dar pus bine, pe direcţie. 
Individualismul nu a făcut decât să izoleze unul dintre 

scopurile principale ale creării omului. Omul nu este 
creat numai pentru el singur, el este creat pentru 
întreaga umanitate. Pentru că tragedia întregii 
umanităţi trebuie trată ca pe propria noastră 
nenorocire. Noi purtăm o răspundere şi pentru cel 
care este lângă noi. 

Acesta este sensul educaţiei creştine despre 
creaţie pe care trebuie să o ştim. Din momentul în 
care s-a izolat, a făcut o semiasociaţie cu diavolul, 
pentru că ascultă numai de gândurile proprii. 

Lucrul primordial în concepţia creştină este 
jertfa; condiţia ca să te mântuieşti, respectiv ca să 
luminezi, este să ştii sate jertfeşti. 

Apostolul Petru, la Schimbarea la Faţă a 
Domnului, I-a spus: Doamne, bine ne este nouă să 
fim aici. Să facem trei colibe... Parcase îngemăna 
Cerul cu pământul. însă Mântuitorul i-a răspuns: 
„Bine, Petre. Dar ce facem cu jertfa de pe Golgo- 
ta?" O asemănare cu ideea de jertfă este lumânarea: 
un fitil ca să lumineze trebuie să ardă Condiţia ca să 
luminezi este ca să te jertfeşti. Asta este explicaţia 
lumânării sau a candelei. Ş: dacă nu ştim să jertfim, 
stăm pe loc. 

Individualitatea este o mare pierdere, însemnă 
să fii izolat de Creator şi să devii margine, iar mar- 
ginile sunt ale dracilor, cum spun Sfinţii Părinţi. 

- Părinte, cum să explicăm lipsa de iniţia-tivă 
pasivitatea oamenilor din Biserică astări? 

- Dumneavoastră nu vă legaţi de nişte defecte ca 
să creaţi prin asta o problemă şi o întrebare. Pentru că 

eu, când a fost să plec la mănăstire, acum vreo 50 de 
ani, au vrut să mă oprească foarte mulţi inşi, chiar 
unul din cei cu nume mare, ministru al cultelor pe 
atunci, spunându-mi că în mănăstire sunt căderi şi 
decăderi de tot felul. Dar eu i-am răspuns că mă duc 
la mănăstire pentru Hristos. Nu mă in-teresează ce 
este acolo, ci învăţătura Scripturii: Cine lasă mamă, 
tată fraţi, surori. . . şi îmi urmează Mie. . . Ş m-am 
întâlnit cu ei după zeci de ani. Ş m-au întrebat: „Ce-ai 
văzut acolo?" „Ce aţi spus voi am găsit, dar nu 
credeam să găsesc şi sfinţi!" 

Deci, punctul de orientare este învăţăura creş- 
tină sunt sfinţii lui Dumnezeu care sunt asemenea 
nouă nu defectele. Dacă îngeri au fost şi au căzut, 
Apostoli au fost şi au căzut, nu înseamnă că aceste 
căderi caracterizează învăţăura mântuitoare a Mân- 
tuitorului. Dar, dacă eşti dibaci, poţi foarte multe să 
înveţi din căderi, căci te aduc la smerenie, sau să poţi 
pricepe cum, indirect, dracul mărturiseşte pe 
Dumnezeu, prin ispite. Pentru că însăşi existenţa lui 
demonstrează existenţa lui Dumnezeu, pe care el nu 
o vrea la oameni. Pentru că se mai spune şi acum că 
nu există Dumnezeu. 

Cum să caracterizăm noi un om care îndrăz- 
neşte să spună lucrul acesta? Dar Dumnezeu îl rabdă 
totuşi... 

- Credeţi că se poate tră o viaţă total în afară 
de Hristos? 

- Nu se poate! în afară de Biserică nu există 
nimic, nu există mântuire! Nu există decât eşecuri şi, 

dacă vreţi - trebuie să o spun - există iad, în afară de 
Biserică Dacă dumneavoastră puneţi în slujba lui 
Dumnezeu toate gândurile, atunci, într -adevăr, 
sunteţi omul lui Hristos, omul de valoare al Bisericii. 
Ş, ca să fii omul lui Hristos, este să ştii să te smereşti 
cu adevărat. Să nu se creadă că fără sme-renia aceasta 
va primi cineva câtuşi de cât bucuriile raiului şi ale 
fericirii veşnice! Nu există dragii mei! Ş pe urmă 
dacă trăieşti cât de cât într-o viaţă creştină a iubirii şi 
smereniei lui Hristos, deja eşti în veşnicia fericirii, 
deja se conturează mai pe văzute chiar, împărăţia lui 
Dumnezeu, în tine. 

Noi nu trebuie să vorbim de împărăţia veşnică 
din viitor, trebuie să recunoaştem că există în noi 
această fericire. Dar, mai întâi de toate, nu trebuie să 
ne gândim la mântuire, ci la cucerirea lui Dum- 
nezeu, care se realizează prin smerenie, şi atunci eşti 
asigurat pentru mântuire. 

- Cum poate fi privit progresul, civilizaţia? 

- Civilizaţia este una şi trărea creştină este alta. 
însă un om civilizat poate mai uşor să se adapteze 
învăţăurii creştine, care e prea justificată are o prea 
mare ordine, e prea argumentată ca să nu o crezi. 

Uite, se spune că poporul roman era foarte 
drept, creator: cucereau şi zideau. înainte de veni -rea 
Mântuitorului le-a dat biruinţe acestor romani, să zic 
aşa, să pregătească oarecum lumea pentru o învăţăură 
divină extraordinară pentru că ei erau mai civilizaţi. 

Deci, civilizaţia joacă un rol pozitiv, dar nu 
mântuitor. Ş ea învaţă să nu furi şi ea învaţă să nu 

fie..., dar, totuşi, în miezul civilizaţiei acesteia au 
ajuns păcate aşa de grave, pentru că nu a avut o în- 
frânare creştină 

Civilizaţia trebuie ajutată, pentru că au fost 
popoare drepte, dar nu mântuitoare. îmi place să 
merg la drum cu tine că ştiu că nu mă furi, că ştiu că 
nu măpârăşti, că ştiu că eşti un om civilizat. 

Vedeţi dumneavoastră, Biserica creştină nu 
învaţă mai întâi, ci sfinţeşte! Pentru case referă, nu la 
a cuceri pământul, ci la a cuceri împărăţia cerurilor. 

Modernismul nu este vinovat că eşti tu leneş şi 
nu ştiu ce. Poţi să fii în pat cu puf şi să te rogi la 
Hristos, şi eşti la fel cu unul care doarme pe scândură 

Prea mare modernism nu se recomandă pentru că 
te poate duce la moleşeală, la leneviri, la scăderi. 

Să ştiţi că suferinţa te subţiază mai mult şi te 
aseamănă mai mult cu numele tău ca om mântuit, ca 
om veşnic. 

- Cum vedeţi implicarea, în condiţiile actu- 
ale, a unui creştin în politică? 

- în întrebarea dumneavoastră de la început se 
vede că a face politică este o greşeală Nu este deloc o 
greşeală Politică înseamnă a ţine un cântar în mânaşi 
al potrivi întotdeauna drept. Cât mai mulţi creştini în 
politică este foarte bine, dar cu conştiinţa adevărului. 

- Ne puteţi spune care sunt consecinţele 
pietismului în viaţa Bisericii? 

- Dragă, Biserica nu poate fi nebiruitoare ori în 
ce împrejurare ar fi şi ce momente istorice ar crea 

sub dârzenia credinţei oamenilor. Este nebiruită până 
la sfârşitul veacurilor. Ferice de cel care pricepe 
lucrul şi-şi mântuieşte sufletul. „O, de aţi cunoaşte 
valoarea omului, dăruită lui de Dumnezeu!" Nu 
trebuieşte văzut şi nici create puncte de vedere sau de 
orientare, negativismele care există prin toate părţile. 
Sunt mii de secte, dar asta nu înseamnă că Biserica 
Ortodoxă adică Biserica Adevărului, nu va birui. 

- Credeţi că pietismul ar fi o atitudine 
sectară? 

- Dumneavoastră mai întâi de toate, ocupaţi-vă 
de sufletele dumneavoastră şi nu vă ocupaţi de-a 
înregistra defectele, pe ici, pe colo. Căci învăţăura 
creştină spune cum spune Mântuitorul: „Faceţi ce vă 
spune, nu faceţi ce fac ei!" Dar prin asta a vrut să 
spună să nu oprim viaţa pe loc. îi priveşte. Trebuie să 
vă obişnuiţi să vă controlaţi propria viaţă Aceste 
tragedii sunt şi datorită defectelor mele personale. 
Tragedia umanităţii trebuie să o plângi ca pe propria 
ta nenorocire. Nu trebuie judecaţi, căci sunt multe 
slăbiciuni. Mai întâi de toate poţi să fii subiectiv tu, 
când vezi lucrurile acestea. Pentru că s-ar putea 
întâmpla că se ia o măsură pentru salvarea lucrurilor 
şi tu, care nu ştii decât direct, văzând lucrurile, să nu- 
ţi dai seama de tactica pe care o foloseşte ca să 
salveze lucrurile. Ş: ai judecat negativ. 

- Ce ne puteţi spune despre posibilitatea 
criticii în Biserică? Există critică ziditoare în 
Biserică? 

Cuvântul critică nu înseamnă decât a judeca pe 
cineva. Dar critica încununează opera! 

Adevărul trebuie apărat de orice fel de creştin. 
Căci, chiar dacă un cleric, superior, n-ar susţine 
adevărul - vorbesc despre adevărul ortodox, adevărul 
mântuitor - poate să fie înfruntat, căci nu înfrunţi 
cleric, ci înfrunţi eretic, fiind vorba de adevăr. 

E îngăduită critica, dar nu judecata... Stai cu 
ochii pe celălalt, dar nu stai cu ochii pe tine! 

Taina mântuirii omului pentru fiecare om se 
săvârşeşte pe cruce, în înţelesul că crucea este cel mai 
mare folos al pământului. Jertfeşte a nu-1 judeca pe 
acela că a greşit. Iar dacă te bagi în biserică unde e 
harul lui Dumnezeu şi judeci pe preot, amarnic 
greşeşti! Obişnuiţi-vătoţi să vedeţi acolo pe Hristos. 

Un mare pustnic, care a primit din satul lui un 
credincios - şi în satul lui era un om foarte defectuos 
-, a întrebat: „A lui cutare e tot aşa?" „Tot aşa-i 
părinte!" Ş: a zis părintele: „Of, of, of!" a doua zi a 
venit îngerul la pustnic şi i-a zis: „M-a trimis 
Dumnezeu să te întreb: unde să punem sufletul 
omului acela, că a murit astă noapte, în rai sau în iad, 
că tu l-ai judecat?" S-a cat toată viaţa în plâns şi în 
amar cerând de la Dumnezeu un semn de iertare, şi 
nu a primit încă 

întreaga tragedie a omenirii e în funcţie de 
nenorocirea vieţii noastre! Dacăe iubire, e iubire, nu 
ne mai jucăm. Dacă sunt om, sunt om, cu inimă cu 
mâini şi cu degete! învăţătura creştină este inte- 

gritatea fiinţei omeneşti. Judecarea asta înseamnă a 
ţine viaţa pe loc. 

- Dar mulţi spun că ei nu răspund decât de 
păcatele personale şi nu se amestecă în 
restul... 

Nu mă interesează ce spun ei, ce spune Hristos 
mă interesează! Ş Hristos a spus: Să vă iubiţi unul pe 
altul... Să iubiţi pe duşmanii voştri, acesta este 
răspunsul. 

Oricum ar fi de bubos, preotul acesta are harul 
sate lege şi sate dezlege. Trebuie cu orice chip să nu 
mai judecaţi preoţimea. Biserica trebuie ca- 
racterizată după spusele Mântuitorului. Nimeni nu a 
plecat să slujească învăţăura Mântuitorului fără 
cuvintele Mântuitorului. Dar, iată pe drum s-au 
întâmplat atât de multe lucruri: un Petru s-a lepădat, 
dar asta nu înseamnă că învăţătura creştină nu a fost 
adevărată Dar Petru s-a ridicat cu totul dincolo, mai 
mult decât căderea lui. 

Dumnezeu ne iubeşte mai mult decât ne urăşte 
dracul! Asta înseamnă un îndemn nemaipomenit pe 
care trebuie săni-1 însuşim. 

Dumneavoastră ştiţi ce vă spun eu acum: sunteţi 
vinovaţi de faptul că acela este vinovat! Ăta-i 
răspunsul! Adică trebuie să-1 iubeşti, trebuie să nu-1 
urăşti, iar pentru poziţia ta morală pentru poziţia ta 
creştină îl ajută harul lui Dumnezeu şi pe acela, chiar 
dacă tu nu i-ai spus nici un cuvânt, dar ai avut curajul 

să-1 preţuieşti, neurându-1 - măcar asta - tu l-ai ajutat 
foarte mult: „Doamne, miluieşte-1!" Ai în-ceput să 
iubeşti pe vrăjmaşul tău? Cu orice chip nu te izola. 
Degetul acesta care este cel mai mic şi pare cel mai 
neînsemnat este o valoare în componenţa fiinţei 
trupeşti. 

Dacă încercaţi să iubiţi oamenii ca pe Hristos, 
atunci dumneavoastră nu aţi mai vedea că el gre-şeşte. 
Nu vă doare inima de el pentru că a greşit, dar 
constataţi, chiar cu drac la mijloc, că a făcut cutare şi 
cutare lucru vrednic de iad. 



